Publication: Magyar Közlöny
Issue: MK-2002-28 (Year: 2002, Number: 28)
Era: 1990-2004
Section: a 9/2002. (II. 28.) HM—EüM együttes rendelethez
Paragraph Index: 1639

c) A kórokozó ürítõ állapotok klinikailag gyógyult eseteinél a gyógyulás után azonnal telefonon vagy a zárójelentés megküldésével tájékoztatni kell az MH tisztiorvosi szolgálatot, az ürítõt pedig az osztályvezetõ fõorvos és a csapatorvos világosítja fel a megfelelõ járványügyi intézkedésekrõl. Ha a chronicus ürítést nem sikerült megszüntetni, kb. 2 hónapos próbálkozás után az ürítõ személyt az I—II. rovat szerint „E” döntéssel a polgári tisztiorvosi szolgálat ellenõrzésére kell bízni. Hbs Ag pozitív, negatív HBV PCR eredmény esetén, ha az adott személy transaminase értékei normálisak és negatív a hasi UH lelete, a véradásból kell kizárni és évente kell jelentkeznie hepatológiai—infektológiai ellenõrzõ vizsgálaton. A HBV PCR pozitív személyek az I., II. és III. rovatban alkalmatlanok. HCV antitest pozitív, HCV PCR pozitív esetekben lásd a fentieket. HIV pozitív személy katonai szolgálatra alkalmatlan.

Source: https://magyarkozlony.hu/hivatalos-lapok/7f71f37885806a94041c7e4e10ed645a62f7829d/dokumentumok/149523737d9c620f12924ce7bbba1715a3698d40/letoltes